Terenska nastava

Posjet Memorijalnom centru Vukovar

13. i 14. rujna 2017.godine učenici osmih razreda naše škole su posjetili memorijalni centar u Vukovaru. Naši su učenici dugo željeli posjetiti Memorijalno groblje, pokloniti se braniteljima koji su dali živote za svijet kakav danas poznajemo, za slobodu, za svoj grad, obitelj i svoju domovinu. Branitelji i ljudi koji su morali ostaviti svoje najmilije, kako bi obranili ono što je naše, i ne nisu se bojali zato što su imali hrabrost, ljubav, volju i dobro srce.

Naši su učenici obišli Ovčaru na kojoj je ubijeno oko 250 ranjenika i osoblja iz Vukovarske bolnice, minutom šutnje su odali počast svim tim ljudima. Učenike je najviše dirnuo posjet bolnici i memorijalnom groblju.

Učenici su vidjeli i bijeli križ na Dunavu podignut kao spomenik za sve branitelje koji su pali u Domovinskom ratu. Smještaj im je bio u vojarni kako našim tako i ostalim učenicama koji su također došli u Vukovar odati svoju počast gradu heroju. Kad su se već našli u Vukovaru u sklopu posjeta su obišli i muzej Vučedolske kulture u Vučedolu i dvorac obitelji Ebz. Prošli su pored kukuruznog puta kojim su Vukovarci bježali van iz svog grada kako bi se spasili. Naši učenici su također prošli i Trpinjskom cestom poznatijom kao „Groblje tenkova“. Naši su učenici također i dobili brojne pohvale za primjerno ponašanje i zainteresiranost o Domovinskom ratu.

Prije polaska svojim kućama učenici su odigrali kratak kviz znanja od 20-ak pitanja. Naši učenici Zvonimir Rajčević i Viktorija Katušin odnjeli su 3. mjesto.

U Vukovaru su se u našim učenicima probudile razne emocije koje su ih potakle na razmišljanje o sebi i svojem okruženju. A pojavile su se i neke simpatije. Sigurni smo da je posjet Vukovaru ostavio dubok i trajan utisak u našim učenicima, koji nam poručuju: ZAPAMTITE VUKOVAR!!